67 
egentlige Dasypus Slægt. Ufeilbarligen tilhöre disse Knokler forskjellige 
Arter, der samtlige ere af betydelig Størrelse, men da jeg intet med 
Bestemthed kan sige i denne Henseende, udelader jeg dem indtil videre 
af denne Oversigt, for at gaae over til andre, af hvilke jeg besidder 
mere charakteristiske eller mere fuldstændige Dele. Af de fårste to 
Slægter, jeg nu kommer til at betragte, besidder jeg vel ikkun Dele af 
Tandsystemet, men disse ere saa charakteristiske, at de i og for sig ere 
tilstrækkelige til at antyde forsvundne Slægtsformer. 
Den förste af disse Slægter kalder jeg indtil videre Euryodon*). 
Dens Tænder afvige fra alle nulevende Tatuers derved, at de ere sam- 
mentrykte forfra bagtil, medens de hos hine ere mere eller mindre sam- 
mentrykte fra Siderne; iövrigt er Tyggefladen som hos de nulevende 
tilskærpet med tvende Flader, der mödes i en Tverliste. Hvis de 
Knokler, jeg har fundet i Selskab med disse Tænder, hidröre fra samme 
Art, da antyde de en Störrelse for dette Dyr, der kommer nær den af 
Priodon giganteus. See Tab. I fig. 2—6. 
Den anden af disse Slægter kalder jeg Heterodon, fordi dens 
Tænder vise en langt stårre Uovereensstemmelse indbyrdes, saavel med 
Hensyn til Form som Störrelse, end man bemærker hos Tænderne af 
de nulevende 'Tatuslægter, idet de forreste Kindtænder saavel som den 
bageste ere smalle Kegler, medens den næstsidste og trediesidste ere 
meget store, hiin oval, denne hjerteformig i Gjennemsnittet. Den eneste 
Art, jeg besidder af denne Slægt, er af Störrelse som den almindeligste 
Art af de nulevende Tatuer: D. uroceras. See Tab. I fig. 1. 
+) Jeg tillader mig her eengang for alle at bemærke, at de Slægtsnavne, jeg har seet 
mig nôdsaget til at opstille for Dyr, af hvilke jeg endnu ikkun kjender en meget 
ringe Deel af deres Organisation, ikkun ere at betragte som forelübige. Thi om 
end det lidet, jeg kjender af dem, er tilstrækkeligt til at afgjöre deres Selvstæn- 
dighed som Slægt, kunde det ofte hænde, at de væsentligste eller lettest opfattelige 
Kjendetegn for disse nye Slægter netop ligge i de Dele af deres Skelet, jeg endnu 
ei er kommen i Besiddelse af. Det var nødvendigt, at give disse Slægtsformer 
Navn, paa Grund af den Korthed og Tydelighed, der deraf udgaaer for de folgende 
almindelige Betragtninger. 
I* 
